Madis Ligi
Madis Ligi (sündinud 28. veebruaril 1954) on eesti raadioajakirjanik, õhtujuht ja pulmaisa. Madis Ligi sidus end Tartuga, kui asus Tartu Ülikoolis ajalugu õppima. Õppimise kõrvalt osales ta tudengina raadiotöö huviringis. Nüüdseks on ta raadioeetri vahendusel Tartu ja tartlaste toimetamisi kajastanud üle 40 aasta. Aastatel 1978–1993 töötas Ligi reporterina Eesti Raadios, 1994–2003 Eesti esimeses eraraadiojaamas Raadio Tartu programmidirektorina ning praeguseni teeb saateid Kuku raadios. Madis Ligi on olnud aktiivne ka ühiskondlikus elus nii Tartu linnavolikogu kolme koosseisu liikmena kui tervisliku eluviisi ja spordiharrastuse propageerijana.